als_Latn dik_Latn sag_Latn
Swiftkey është aplikacioni që mund të lexojë mendimet tuaja, mund të kuptojë gjendjen tuaj, pëlqimet dhe mospëlqimet. Ai mund të parashikojë me cilin keni dëshirë të flisni, ku dëshironi të shkoni, si dhe mund t’ju ndihmojë të shkruani më shpejt se më parë.
Swiftkey, një tastierë zëvendësuese për telefonat celularë, ka dalë në shitje për të zëvendësuar tastierat e zakonshme në telefonat celularë dhe tabletët. SwiftKey Keyboard zëvendëson një tastierë të pajisjes mobile me një tjetër, që kupton gjuhën dhe mëson stilin tuaj personal të shkrimit.
“Me versionin më të fundit të SwiftKey Keyboard, ne po ofrojmë një eksperiencë më të personalizuar dhe më intuitive për përdoruesit tanë, të cilët po rriten më shpejt seç e prisnim,” tha bashkëthemeluesi dhe shefi zyrtar i teknologjisë, Ben Medlock. “Ne kemi zgjeruar ekipin tonë të dizajnit për t’u fokusuar në zhvillimin e eksperiencave kreative dhe të bukura të përdoruesit.”
Aplikacioni është prezantuar në vitin 2010, dhe është një nga aplikacionet Android më të shitura, duke zënë vendin e parë në Google Play. Në fillim të këtij muaji, kompania njoftoi se po planifikon të krijojë një version për pajisjet iOS të Apple-it, pasi kompania vendosi të lejojë tastierat alternative për të parën herë.
Si funksionon?
SwiftKey funksionon duke kuptuar se si fjalët shkojnë bashkë në kontekst, dhe në mënyrë të vazhdueshme mëson të përmirësojë njohuritë e veta. Kjo do të thotë se ai mund të parashikojë fjalën tjetër që do të shkruani, si dhe përmirëson saktësinë e vetëkorrigjimit.
Aplikacioni ju lejon të shtypni duke rrëshqitur gishtat përgjatë ekranit, çka e përshpejton procesin. Po ashtu, ai përditësohet vazhdimisht me fjalët dhe frazat e reja që bëhen popullore.
(Herë të lexuara: 272)
als_Latn als_Latn als_Latn als_Latn als_Latn als_Latn als_Latn als_Latn